Kauno Antano Smetonos gimnazija

Kauno Antano Smetonos gimnazija – dieninė, savarankiško mokymosi bendrojo lavinimo mokykla Kaune, Geležinio Vilko g. 28, vykdanti pradinio, pagrindinio, vidurinio ir papildomo ugdymo programas. Įstaigos kodas 190139310. Steigėjas Kauno miesto savivaldybės taryba.

Istorija 

Kauno 48-oji vidurinė mokykla miesto Vykdomojo komiteto potvarkiu savo veiklą pradėjo 1986 m. Nuo 1988 m. pradėtas vykdyti sustiprintas anglų kalbos mokymas. 1991 m. – pirmasis rugsėjis be pradinukų.

1993 m. gruodžio 9 d. suteiktas Kalniečių vidurinės mokyklos vardas. 1995 m. įvestas pasirenkamasis informatikos dalykas, pradėtas vidinis profiliavimas, įvestas Teatro ABC kursas. 1998 m. pradėtas vykdyti profilinio mokymo eksperimentas (pagrindinė mokykla 5–10 kl. ir profilinė mokykla 11–12 kl.), pradėtas tikslinis matematikos mokymas. 2000 m. pradėtas tikslinis lietuvių kalbos mokymas, modulinis mokymas. 2006 m. pasirašyta bendradarbiavimo sutartis su KTU Tarptautinių studijų centru. 2006 m. pradėta dėstyti braižyba prancūzų kalba, ekonomika anglų kalba. 2009 m. kovo 19 d. mokyklai suteiktas prezidento Antano Smetonos (1874–1944) vardas. 2010 m. birželio 3 d. suteiktas gimnazijos statusas.

Direktoriai 
 1986 m. Rimantas Bakas
 1993 m. Regina Račkelienė
 2009 - 2021 m. Violeta Balčiūnienė

Šaltiniai

Nuorodos 
 Mokyklos svetainė

Lietuvos gimnazijos
Smetonos